سەرسەبای ئارۆی ڕژێمە داگیرکەرەکەو تورکیای جارێۋتەر دەڤەرو برادۆست-یش جە پارێزگەو هۆلێری بۆردومان کەردەن. بۆردومانەکە دەگا و کەشەکا هه‌لكێلا، دێلیان، ناومێرگان و هه‌لگێلان-یش گرێتەنەۋە و جە ئاکامشەنە دەیان دۆنمێ جە دارستانەکاشا ئێرشا گێرتەن و سوتێنێ.
دەگانشینەکێ گەرەشا بیەن ئێرەکەی کوشناۋە، بەڵام سەربازە چەتەکێ تورکیای تەقەشا ۋنەکەردێنێ و ڕاشا نەڎێنێ ئێرەکەی کۆنترۆڵ بکەرانە.
جە پانیشت و سەرنیشتو کوردستانی ساڵانە هێرشێ و بۆردومانەکێ تورکیای داگیرکەری سەرەڕاو کوشتەی و زامدارکەردەی دەیان هاموڵاتیا، سوتەی هەزاران دۆنما جە لەوەڕگە، دارستان و کیاری و باخ و مڵکو دەگانشینەکاش چنە مەگنۆۋە.
